Diari Oficial de la Generalitat Valenciana


Sumari del DOGV 4195, del 21-02-2002 (2002/1413)

RESOLUCIÓ de 27 de desembre de 2001, de la Direcció General d'Indústria i Energia, de 27 de desembre de 2001, per la qual s'autoritza administrativament a Hidrocantábrico Distribución Eléctrica, SA, la construcció de la subestació transformadora de 220/20 kV i potència nominal 2x60 MVA, emplaçada a Quart de Poblet (València), i s'aprova el seu projecte d'execució corresponent a l'expedient amb referència ATASCT/2000/240 del Servei Territorial d'Indústria i Energia de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/1413


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 27 de desembre de 2001, de la Direcció General d'Indústria i Energia, de 27 de desembre de 2001, per la qual s'autoritza administrativament a Hidrocantábrico Distribución Eléctrica, SA, la construcció de la subestació transformadora de 220/20 kV i potència nominal 2x60 MVA, emplaçada a Quart de Poblet (València), i s'aprova el seu projecte d'execució corresponent a l'expedient amb referència ATASCT/2000/240 del Servei Territorial d'Indústria i Energia de València. [2002/X1413]
  
Vist l'expedient incoat pel Servei Territorial d'Indústria i Energia de València, a instància d'Hidrocantábrico Distribución Eléctrica, SA, relatiu a la subestació transformadora de 220/20 kV i potència nominal 2x60 MVA emplaçada a Quart de Poblet (València).
  
Vist que en el període d'informació pública establit per l'article 9 del Decret 2.617/1966, de 20 d'octubre, sobre autorització d'instal·lacions elèctriques, Iberdrola Distribución Eléctrica, SA, ha presentat al·legacions on manifesta, en síntesi, que:
  
- En l'anunci publicat en el Butlletí Oficial de la Província de València del dia 24 de gener de 2001 s'especificà una localització de la instal·lació diferent a la que apareix en el projecte tècnic.
  
- En la documentació presentada no s'ha tingut en compte el caràcter del sòl per a l'actuació que es projecta.
  
- Hi ha deficiències i omissions en l'Estudi d'Impacte Ambiental, d'acord amb la normativa aplicable a aquest tipus d'instal·lacions.
  
- Hi ha deficiències en l'avantprojecte tècnic presentat per a l'autorització administrativa.
  
i sol·licita que no siga concedida l'autorització administrativa per a la construcció de la subestació esmentada a Hidrocantábrico Distribución Eléctrica, SA, i que es comunique a la Conselleria de Medi Ambient el caràcter no urbanitzable del sòl en el qual es pretén situar la subestació pel consegüent incompliment urbanístic.
  
Vist que aquestes al·legacions han sigut contestades pel peticionari d'acord amb l'article 10.1 del Decret 2.617/1966, de 20 d'octubre.
  
Vist que amb data 24 de febrer de 2001 es va publicar en el Butlletí Oficial de la Província de València la correcció d'errades detectada en el període d'informació pública.
  
Vist que, amb data 7 de març de 2001, l'Ajuntament de Quart de Poblet va emetre informe favorable en relació amb la ubicació proposada per a la subestació i el Pla General d'Ordenació Urbana.
  
Vist que, amb data 19 de juliol de 2001, la directora general de Planificació i Gestió del Medi de la Conselleria de Medi Ambient estimà favorable el projecte de la subestació que Hidrocantábrico Distribución Eléctrica, SA, pretén construir a Quart de Poblet (València).
  
Vist que, amb data 23 d'agost de 2001, l'òrgan instructor de l'expedient ha emés informe favorable sobre la sol·licitud d'autorització administrativa i l'aprovació de projecte.
  
Vist que, amb data 30 d'agost de 2001, l'alcaldia de l'Ajuntament de Quart de Poblet (València), mitjançant Decret 1.648/2001, atorgà llicència municipal d'obres a Hidrocantábrico Distribución Eléctrica, SA, per a la construcció de la subestació esmentada.
  
Vist que el peticionari ha acreditat el compliment dels requisits indicats en l'article 40.1 de la Llei 54/1997, de 27 de novembre, del Sector Elèctric.
  
Vist que la sol·licitud d'autorització i aprovació de projecte indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 de novembre, del Sector Elèctric.
  
Atesa la condició 5 de la Resolució d'aquesta Direcció General d'Indústria i Energia de data 17 de novembre de 2000.
  
Atés que la Llei 54/1997 reconeix la lliure iniciativa empresarial per a l'exercici de les activitats destinades al subministrament d'energia elèctrica sota els principis d'objectivitat, transparència i lliure competència.
  
Atés que l'article 40.2 de la Llei 54/1997 estableix que les autoritzacions administratives en cap cas s'entendran concedides en règim de monopoli ni atorgaran drets exclusius.
  
Atés que la disposició transitòria onzena del Reial Decret 1.955/2000, d'1 de desembre, disposa que els expedients sobre les matèries que hi regula i que hagen sigut iniciats amb anterioritat a l'entrada en vigor d'aquest, es tramitaran fins a la seua resolució de conformitat amb la normativa anterior.
  
Atés que, d'acord amb els articles 10.2 i 14 del Decret 2.617/1966, la competència per a resoldre correspon a la Direcció General d'Indústria i Energia.
  
Aquesta Direcció General d'Indústria i Energia resol:
  
Primer
  
Autoritzar administrativament a Hidrocantábrico Distribución Eléctrica, SA, la construcció de la subestació transformadora les característiques principals de la qual són les següents:
  
- Situació: partida Mas del Escarabat, polígon 28, parcel·la 22, a Quart de Poblet (València).
  
- Tensions nominals d'entrada/eixida: 220/20 kV.
  
- Potència nominal: 2x60 MVA. Prevista per a una futura ampliació de dos transformadors addicionals de 60 MVA de 220/20 kV amb les seues corresponents posicions en 220 kV i cabines d'eixida en 20 kV.
  
- Sistema de 220 kV: constituït per una configuració elèctrica en simple barra amb acoblament longitudinal, amb cel·les blindades aïllades en SF6, tipus GIS, amb la següent composició:
  
- Dues posicions de línia de 220 kV.
  
- Dues posicions de transformador de 220/20 kV.
  
- Una posició d'acoblament de barres.
  
- Dues posicions de mesura.
  
- Sistema de 20 kV: constituït per una configuració elèctrica en simple barra amb dos acoblaments longitudinals, format per dos mòduls de cel·les blindades aïllades en SF6 amb la següent composició cada un:
  
- Una cel·la de connexió.
  
- Sis cel·les de línia.
  
- Una cel·la d'acoblament, mesura i remunta.
  
- Una cel·la de transformador de serveis auxiliars.
  
- Pressupost: 949.869.529 pessetes (3.659.965 euros).
  
De conformitat amb l'article 40.3 de la Llei 54/1997, de 27 de novembre, aquesta autorització s'atorga sense perjudici de les concessions i autoritzacions que siguen necessàries, d'acord amb altres disposicions que hi resulten aplicables i en especial les relatives a l'ordenació del territori i al medi ambient.
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació de la present resolució. Amb anterioritat a l'acabament del dit termini, Hidrocantábrico Distribución Eléctrica, SA, podrà sol·licitar la seua ampliació mitjançant sol·licitud motivada davant aquesta Direcció General d'Indústria i Energia.
  
3. El titular donarà compte de l'acabament de les obres al Servei Territorial d'Indústria i Energia de València a efectes de reconeixement definitiu i extensió de l'acta de posada en marxa.
  
4. Hidrocantábrico Distribución Eléctrica, SA, haurà d'ajustar les seues instal·lacions als preceptes establits en el Reial Decret 2.018/1997, de 26 de desembre, pel qual s'aprova el Reglament de Punts de Mesura dels Consums i Trànsits d'Energia Elèctrica, i en l'Ordre de 12 d'abril de 1999, per la qual es dicten les Instruccions Tècniques Complementàries a aquest Reglament. Així mateix, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
  
5. La present instal·lació es connectarà a la xarxa de transport de 220 kV, a través de la línia elèctrica per a la qual Hidrocantábrico Distribución Eléctrica, SA, ha sol·licitat autorització administrativa per a la construcció al Servei Territorial d'Indústria i Energia de València i incoat el corresponent expedient (ref.: ATLINE/2000/695), d'acord amb el que s'ha establit en la Resolució de 17 de novembre de 2000 d'aquesta Direcció General.
  
6. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.